CELEX: 31983R2065
Language: el
Date: 1983-07-25 00:00:00
Title: Κανονισμός (ΕΟΚ) αριθ. 2065/83 της Επιτροπής της 25ης Ιουλίου 1983 περί τροποποιήσεως, όσον αφορά την περίοδο 1983/84, του κανονισμού (ΕΟΚ) αριθ. 1641/71 περί καθορισμού των κανόνων ποιότητας για τα μήλα και αχλάδια

Avis juridique important

|

31983R2065

Κανονισμός (ΕΟΚ) αριθ. 2065/83 της Επιτροπής της 25ης Ιουλίου 1983 περί τροποποιήσεως, όσον αφορά την περίοδο 1983/84, του κανονισμού (ΕΟΚ) αριθ. 1641/71 περί καθορισμού των κανόνων ποιότητας για τα μήλα και αχλάδια  

Επίσημη Εφημερίδα αριθ. L 202 της 26/07/1983 σ. 0027 - 0027

***** ΚΑΝΟΝΙΣΜΟΣ (ΕΟΚ) αριθ. 2065/83 ΤΗΣ ΕΠΙΤΡΟΠΗΣ  της 25ης Ιουλίου 1983  περί τροποποιήσεως, όσον αφορά την περίοδο 1983/84, του κανονισμού (ΕΟΚ) αριθ. 1641/71 περί καθορισμού των κανόνων ποιότητας για τα μήλα και αχλάδια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως το άρθρο 2 παράγραφος 3,  Εκτιμώντας:  ότι ο κανονισμός (ΕΟΚ) αριθ. 1641/71 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2439/82 (4), έχει καθορίσει τους κανόνες ποιότητας για τα επιτραπέζια μήλα και αχλάδια που περιλαμβάνονται στο παράρτημα του εν λόγω κανονισμού.  ότι, ο κανονισμός (ΕΟΚ) αριθ. 2196/82 της Επιτροπής της 6ης Αυγούστου 1982 (5), συνεπλήρωσε, για την περίοδο εμπορίας 1982/83, τους κανόνες ποιότητας για τα μήλα και αχλάδια για να αποφευχθεί οι καρποί να τίθενται στο εμπόριο πριν αρχίσει η διαδικασία ωριμότητας τους·  ότι θα πρέπει να διατηρηθεί, για την περίοδο εμπορίας 1983/84, ο κανόνας που περιγράφηκε ανωτέρω·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Φρούτων και Λαχανικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1641/71 τροποποιείται ως εξής:  Στο παράρτημα ΙΙ τίτλος ΙΙ «Διατάξεις που αφορούν την ποιότητα », στο τέλος του κεφαλαίου Α «Ελάχιστα χαρακτηριστικά για όλες τις κατηγορίες» προστίθεται το ακόλουθο εδάφιο:  «Εντούτοις, οι καρποί πρέπει να έχουν φθάσει σε τέτοιο βαθμό αναπτύξεως ώστε η ωρίμανσή τους να παρατείνεται φυσιολογικά μετά τη συγκομιδή· για να καθορισθεί αν έχουν φθάσει στο βαθμό αυτόν, οι αρμόδιοι οργανισμοί των Κρατών μελών δύνανται να αναφερθούν σε κλίμακα χρωματισμού ή/και σε τεστ μειώσεως του αμύλου (test al'iode).»  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων  Εφαρμόζεται κατά την περίοδο εμπορίας 1983/84.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 190 της 1. 7. 1982, σ. 7.  (3) ΕΕ αριθ. L 172 της 31. 7. 1971, σ. 1.  (4) ΕΕ αριθ. L 261 της 9. 9. 1982, σ. 14.  (5) ΕΕ αριθ. L 233 της 6. 8. 1982, σ. 23.